
Sagot kay Esperon: Higit pang mga 
tagumpay sa armadong pakikibaka 


ng serye ng matatagumpay na taktikal na 
A opensiba nitong nagdaang linggo ang pinaka- 

matutunog na supalpal sa mga kabulastugan ni 
Gen. Hermogenes Esperon na durog na't lalo pang ma- 
dudurog ang Bagong Hukbong Bayan (BHB) bago siya 
magretiro. 

Pinalalabas ng rehimeng Arroyo na ang pagpapa- 
lawig sa termino ni Esperon bilang hepe ng Armed 
Forces of the Philippines (AFP) ay para maipagpatuloy 
ang umano'y pinamumunuan niyang bwelo sa kontra- 
rebolusyonaryong digma. Ipinagyayabang ni Esperon 
na sa ilalim ng kanyang pamumuno ay nadurog ng AFP 
ang 13 larangang gerilya noong 2007 at 17 iba pa ang 
madudurog sa unang kwarto ng 2008. 

Ang totoo, walang nabuwag na kahit isang lara- 
ngang gerilya noong 2007 at tiyak na wala ring madu- 
durog ngayong taon. Sa halip ay patuloy na umaani 


Mga 
tampok sa isyung 
ito... 


Matatagumapay na TO 


ng BHB sa Mindanao 
PAHINA 3 


Salpukan sa pulitika, 
nagbabadya 


ng mga tagumpay sa armadong pakikibaka ang Pulang 
hukbo. Tuluy-tuloy pang nagpapalawak at nagkokon- 
solida ng mga larangan at baseng gerilya ang mga re- 
bolusyonaryong pwersa. 

Doble-sampal ang sumalubong kay Esperon nang 
ilunsad ng BHB ang sunud-sunod na mga matagumpay 
na taktikal na opensiba sa Davao Oriental at Compos- 
tela Valley habang siya ay nasa Mindanao para mag- 
mobilisa ng mga tropang militar para sa “total war” 
laban sa BHB. Mahigit 40 tropa ang naging kaswalti 


Anomalyang NBN-ZTE, 
kinumpirma ng bagong 


PAHINA 4 : 
testigo PAHINA 4 


Mga taktikal na opensiba 
sa Southern Tagalog at ibang lugar 


Pebrero 2. Namatay ang sarhentong namumuno ng detatsment 
sa Badian, Oas, Albay nang salakayin ito ng BHB bandang alas-3 ng 
hapon. Nasamsam ang kanyang pistolang kalibre .45. 

Pebrero 1. Apat na sundalo ng 9th IB at 565th Engineering 
Construction Battalion ang malubhang nasugatan nang tambangan 
ang mga ito ng mahigit sampung Pulang mandirigma ng BHB sa Ba- 
rangay Buenavista, Bacon, Sorsogon bandang alas-4 ng hapon. 

Enero 31. Isang sundalo ang nasugatan nang harasin ng 20 Pu- 
lang mandirigma ang detatsment ng 733rd Combat Squadron ng 
Philippine Air Force sa Clayo Village, Nasugbu, Batangas bandang 
1:30 ng hapon. 

Samantala, sa Bukidnon, limang elemento ng 29th IB ang nasu- 
gatan nang tambangan ng isang platun ng BHB-Front 89 ang isang 
yunit ng nag-ooperasyong militar sa Sityo Kalanganan, San Vicen- 
te, Bukidnon nitong Pebrero 3 ng umaga. 

Sa Agusan del Sur, isang sundalo at isang elemento ng CAFGU 
ang nasugatan matapos ang isang labanan sa pagitan ng militar at 
BHB sa Barangay Marfil, Rosario noong Enero 23 ng umaga. 

Sa Cagayan, apat na sundalo ng 21st IB ang namatay sa isang 
ambus na isinagawa ng mga Pulang mandirigma ng Danilo Ben Com- 
mand ng BHB-Cagayan sa Sityo Lagom, Barangay Lipatan, Sto. Ni- 
ño noong Disyembre 29. ABI 


araw pa lamang at ilang malalakas 
na armas ang nakumpiska. 

Mabilis itong sinundan ng ma- 
tatagumpay ding taktikal na open- 
siba sa Batangas, Albay, Sorsogon 
at Bukidnon. 

Kabaligtaran ng panaginip ni 
Esperon, hindi ang AFP ang dudu- 
rog sa BHB. Ang BHB ang siyang 
unti-unting lilipol sa mahihina at 
nahihiwalay na mga yunit ng AFP. 

Mas marami pang mga reyd at 
ambus ang ipinananawagang ilun- 
sad at inaasahang maipagwawagi 
sa darating na mga linggo at bu- 
wan bilang tugon sa direktiba ng 
sentral na pamunuan ng Partido na 
paigtingin ang mga taktikal na 
opensiba. Ang ibayong pagpapara- 
mi pa ng mga tagumpay ng BHB ay 


paghahanda para sa pagpapalawak 
at pagbubuo ng matatatag na ba- 
seng purok, paglulubos ng estrate- 
hikong depensiba at pagsulong tu- 


digmang bayan. Bunga ng mga ito, 
tiyak na magiging maningning ang 
pagdiriwang ng ika-40 anibersaryo 
ng Partido sa katapusan ng 2008. 


mit ng dagdag pang mga tagumpay 
ang rebolusyonaryong hukbo laban 
sa lubos na kinasusuklaman at de- 
moralisadong reaksyunaryong pa- 


ngo sa mas mataas na antas ng 

Lalakas, lalaki at makapagkaka- pet na hukbo. Sa mga lugar kung 
saan relatibong malakas ang BHB, 
maaari silang magtipon ng mga 
pwersang ilang ulit ang laki laban 
sa mahihina at nahihiwalay na mga 
pwersa ng kaaway at mabilis nilang 
maipapanalo ang mga taktikal na 
labanan. Kahit sa mga lugar na re- 
latibong maliit ang mga rebolusyo- 
naryong pwersa, maaari silang 
maglunsad ng mga operasyong is- 
nayping at operasyong isparo laban 
sa mistulang bulag at binging ka- 
away. 

Ang matatagumpay na taktikal 
na opensiba ng BHB sa mga dara- 
ting na linggo at buwan ang ma- 
pagpasyang magpapasinungaling 
sa bulaang mga pahayag ni Espe- 

Ang Ang Bayan ay inilalabas sa 
wikang Pilipino, Bisaya, Iloko, Hili- 
gaynon, Waray at Ingles. 

Maaari itong i-download mula sa 
Philippine Revolution Web Central na 
matatagpuan sa: 

www.philippinerevolution.net 

Tumatanggap ang Ang Bayan ng 
mga kontribusyon sa anyo ng mga 
artikulo at balita. Hinihikayat din ang 
mga mambabasa na magpaabot ng 
mga puna at rekomendasyon sa ikau- 
unlad ng ating pahayagan. Maaabot 
kami sa pamamagitan ng email sa: US, nasa bingit ng resesyon 


angbayan@yahoo.com Balita 
Ang Ang Bayan ay inilalathala dalawang beses bawat buwan ron at ng mga propagandista ng 

MATATAGUMPAY NA OPENSIBA NG BHB Mr 


7 taktikal na opensiba sa Southern Mindanao 


opensiba ang inilunsad ng iba't ibang yunit ng Merardo Arce Com- 

mand-Southern Mindanao Regional Operations Command-Bagong 
Hukbong Bayan (BHB) nitong nakaraang dalawang linggo. Habang abala 
ang malaking pwersa ng kaaway (73rd IB at Army Scout Rangers) sa pag- 
lulunsad ng Operation Bantay Laya (OBL) sa kanlurang bahagi ng rehiyon 
(Talaingod, Davao del Norte), binigwasan naman ng hukbong bayan ang 
mga tropa ng militar at pulis sa silangang bahagi nito (Compostela Val- 


S unud-sunod at iba't ibang porma ng matatagumpay na taktikal na 


ley/Davao Oriental). 


Sa kabuuan, di bababa sa 41 
ang kumpirmadong kaswalti ng mi- 
litar at pulisya samantalang walang 
kahit isang kaswalting naiulat sa 
panig ng hukbong bayan. 

Pebrero 6. Dalawang gwardya 
ng JB Mining sa Olaycon, Monkayo, 
Compostela Valley ang namatay 
matapos salakayin ng mga gerilya 
ng BHB ang minahang pag-aari ng 


despotikong alkalde ng Monkayo na 


si Manuel "Jun" Brillantes. 

Enero 30 ng umaga. Pitong 
sundalo at isang elemento ng 
CAFGU ang namatay at sampu pang 
sundalo ang nasugatan nang ambu- 
sin ng pinagsanib na pwersa ng 
mga Pulang mandirigma ng Front 
15 at Front 25 ang nagpapatrul- 
yang tropa ng 67th IB sa mga 
Barangay ng Kinablangan, San 
Victor at Kampawan sa Baganga, 
Davao Oriental. Nakumpiska mula 
sa militar ang isang M60 masing- 
gan at dalawang M16. Tinamba- 
ngan ng mga Pulang mandi- 
rigma ang nag-ooperasyong 
militar matapos iulat ng 
mga taumbaryo sa huk- g 
bong bayan na nagha- 
hanap ang mga sundalo 
ng kampo ng BHB. 

Enero 29, alas-5 ng 
umaga. Namatay ang 
isang operatibang paniktik 
ng 1102nd Police Mobile 
Group at nasugatan ang dala- 
wang elemento ng CAFGU sa 
Barangay Bukal, Nabunturan, 

Compostela Valley nang manlaban 
ang mga ito sa mga Pulang mandi- 
rigma ng Front 27 na inatasang 
umaresto sa kanila. 

Paglipas ng limang oras, isang 
pulis naman ang na- 
matay at sampu pa 
ang nasugatan 
nang tamba- 
ngan ng 5th 
Pulang Baga- 


ni Command-BHB ang nagpapatrul- 
yang mga elemento ng 1102nd Po- 
lice Mobile Group sa Sityo Spar 2, 
Ngan, Compostela, Compostela Val- 
ley. 

Enero 28 ng umaga. Isang 
sundalo ang namatay at tatlong 
elementong paramilitar ang nasu- 
gatan nang isnaypin at harasin ng 
mga elemento ng Conrado Heredia 
Command-BHB ng Front 20 ang de- 
tatsment ng 72nd IB sa Carmen, 
Boston, Davao Oriental. 

Enero 24. Dalawang sundalo ng 
Task Force Raptor ng 103rd Divi- 
sion Reconnaissance Company ang 
namatay at tatlo pa ang nasuga- 
tan nang makaengkwentro nila 
ang isang yunit ng Armando 

Dumandan Command-BHB ng 
Front 33 sa Barangay San 
Agustin, Tagum City. 

Ika-apat na linggo ng 
Enero. Nagtamo ng di pa mabi- 
lang na kaswalti ang isang kolum 
ng mga sundalo ng 28th IB nang 

isnaypin sila ng mga nakapus- 
isyong Pulang mandirigma ng 

Front 25 sa Barangay An- 

dap, New Bataan, Compos- 
tela Valley. ABI 


Salpukan sa pulitika, nagbabadya 


sa Kongreso na patalsikin sa pwesto si Speaker Jose de Venecia at 
ihalili sa kanya si Rep. Prospero Nograles. Pinangunahan mismo ng 
dalawang kongresistang anak ni Gloria Arroyo ang pagpapatalsik kay de 


N:e Pebrero 4, nagtagumpay ang mga alagad ng administrasyon 


dalawang pangkatin ay mainam na 
pagkakataong masasamantala ng 
malawak na hanay ng mga pwer- 
sang anti-Arroyo para muling pasi- 


Venecia. 

Matagal-tagal ding nagmanio- 
bra ang mga alipures ng Malaca- 
ñang para makaganti kay de Ve- 
necia dahil sa paglalantad ng anak 
niyang si Jose III sa maanomal- 
yang kontratang NBN-ZTE. Sa pag- 
papatalsik kay de Venecia, naalis ni 
Arroyo ang isa sa pinakamalalakas 
niyang katunggali sa kanyang 
hangaring manatili sa poder lam- 
pas sa 2010. 

Sa unang pagkakataon, tuwiran 
nang binatikos ni de Venecia ang 
gubyerno ni Arroyo. Sa kanyang ta- 
lumpati bago siya tuluyang mapa- 
talsik, inisa-isa ni de Venecia ang 
mga nalalaman niyang kaso ng ka- 
tiwalian na kinasasangkutan ng pa- 
milyang Arroyo at mga kampon ni- 
to. Sa wakas, harapan na niyang ti- 
nukoy na totoo ang inilantad ng 
kanyang anak hinggil sa kontra- 
tang NBN-ZTE. Alam din umano ni- 
ya ang mga pagtatangkang dayain 
ang eleksyon noong 2004. Binati- 
kos niya ang pagpabor ng mga Ar- 
royo sa kanilang mga kaibigan sa 
pagbibigay ng mga kontrata sa 
gubyerno tulad ng sa Transco. Ti- 
nukoy din niya kung paanong kino- 
kontrol ng pamilya Arroyo ang pon- 
do para sa kongreso. 

Ipinahayag ni de Venecia na 
ang pagbatikos niya sa administra- 
syon ngayon ay deklarasyon na ng 
gera laban kay Arroyo na matagal 
niya ring ipinagtanggol sa peli- 
grong mapatalsik sa pwesto. Nga- 
yon, aniya, nakahanda na siyang 
makiisa sa oposisyon para tuluyan 
nang ilantad at tapusin ang mga 
kontrobersyang kinasasangkutan 
ng rehimen. 

Ngayong ganap nang naghiwa- 
lay ng landas ang pangkating Arro- 
yo at de Venecia, nagbabadya ang 
4 


karin ang pagsisikap na patalsikin 
ang kinamumuhiang rehimen. [E 


panibagong serye ng sal- 
pukan na muling yayanig 7 
sa tiwaling rehimen. 
Malalantad na ang “ 
makabuluhang nala- 
laman ni 
de Venecia 
ukol sa baho ni Ar- 
royo at palulubhain 
pa niyon ang pam- Ng 
pulitikang krisis ng 
rehimen. 
Ang nagbabadyang salpukan ng 


Anomalya sa ZTE, kinumpirma ng 
isa pang testigo 


inumpirma ng isa pang testigo ang pagkakasangkot nina dating 

COMELEC chairman Benjamin Abalos at Mike Arroyo, asawa ni 
Gloria Arroyo sa maanomalyang proyektong National Broadband 
Network-ZTE. Isiniwalat ni Rodolfo Noel Lozada Jr., isa sa mga kon- 
sultant sa proyekto, na totoong lahat ang mga dati nang sinabi ni- 
na Jose de Venecia III at dating NEDA director-general Romulo Ne- 
ri hinggil sa sobrang presyo ng proyekto at kikbak dito nina Abalos 
at Mike Arroyo. 

Bago ito naisiwalat ni Lozada nitong madaling araw ng Pebrero 
7, tinangka siyang patahimikin ng rehimen. Pagbalik naman niya sa 
bansa nitong Pebrero 5, sinalubong siya ng mga tauhan ng PNP, di- 
nala sa Laguna at pinilit na gumawa ng kasulatang nagsasaad na si- 
ya ay humihingi ng “proteksyon” mula sa pulisya. Sinabi rin ng PNP 
na may gayon ding kahilingan ang isang kapatid ni Lozada, bagay 
na itinanggi ng kapatid. Pinakawalan lamang si Lozada matapos si- 
yang pumirma sa kasulatang nag-aabswelto sa Malacafiang sa pag- 
kakasangkot sa anomalya hinggil sa ZTE. 

Subalit matapos pakawalan si Lozada ay nagpasya siyang mag- 
pakupkop sa simbahang Katoliko at isiwalat pa rin ang katotohanan 
sa isang press conference. Pumayag na rin siyang tumestigo sa Se- 
nado at inianunsyo ang kanyang pagbibitiw sa gubyerno. 

Namimilipit ngayon sa pagtanggi ang Palasyo sa naging papel 
nito sa tangkang pambubusal kay Lozada. 

Ayon sa mga ulat, may pang-apat pang testigong lilitaw na la- 
long magpapatibay sa mga pagsisiwalat nina de Venecia, Neri at 
Lozada. ABI 

PANANALANTA NG PASISTANG ESTADO 


Lider ng KMP, inaresto: 
pastor, pinatay ng militar 


abilang sa mga karumal-dumal na krimen ng rehimeng Arroyo ni- 
k tong nakaraang mga linggo ang pagpaslang sa isang pas- 

tor ng UCCP sa Leyte at pagpatay sa isang aktibista sa 
Bohol. Sa kanayunan ng Tagum, nagpapatuloy ang sapilitang 
paglikas ng mga residente dahil sa matitinding operasyong 
sa kanilang mga lugar. Sa Maynila, mahigit 80,000 residente 


n 


lider ng mga manggagawang bukid 
ng National Federation of Sugar 
Workers (NFSW). Umabot sa 30 na- 
kasibilyang armadong operatiba 
ang umaresto kay Echanis. 

Si Echanis ay inaresto kaugnay 
ng akusasyon ng militar na sangkot 
siya sa kaso ng umano'y 
pagpatay sa 67 katao sa 

Inopacan, Leyte noong 
1985. Siya at si Rep. 


ang mawawalan ng tirahan dahil sa proyektong riles. Sa Neg- 
ros, inaresto ang isang lider ng KMP, at sa Palawan, dalawang 
pinaghihinalaang myembro ng Bagong Hukbong Bayan (BHB) 
ang dinukot ng militar. Isa ring lider-masa sa Cebu ang dinu- 
kot at dalawang araw na itinago ng militar bago siya maka- 


takas. 

Enero 31 hanggang sa kasalu- 
kuyan. Ginigipit ng mga tropa ng 
730th Combat Group ng Philippine 
Air Force ang mga residente ng 
Hacienda Looc at Barangay Natipu- 
an sa Nasugbu, Batangas matapos 
salakayin ng BHB ang isang detats- 
ment ng AFP sa kalapit na Baran- 
gay Calayo noong Enero 31. Di ba- 
baba sa 25 pamilya na ang napili- 
tang lumikas para makaiwas sa ha- 
rasment ng militar. Noong araw 
ding iyon ay sinunog ng mga tropa 
ng AFP ang mga bahay nina Sopre- 
no Cabral, Florence Reyes at Toribio 
Reyes, pawang mga residente ng 
Hacienda Looc. Mula Pebrero 1 ay 
nagtayo ang AFP ng mga tsekpoynt 
sa Barangay Calayo kung saan hi- 
naharang, iniinterogeyt at hinaha- 
ras ang mga dumadaan. Kabilang 
sa mga nabiktima sina Coche Po- 
lagan, prinsipal ng Barangay Looc 
Elementary School at ang kanyang 
asawang si Narsing. Sapilitan si- 
lang pinalabas sa kanilang van at 
pinaluhod sa kalsada. 

Enero 28. Inaresto at tinortyur 
ng mga elemento ng Negros Occi- 
dental Police Provincial Office 
(NOPPO) si Randall Echanis, 60, de- 
puty secretary general for external 
affairs ng Kilusang Magbubukid ng 
Pilipinas (KMP). Si Echanis ay ina- 

Satur Ocampo ay kabi- 
lang sa 52 na akusado 
kasong ito. Inaresto si 
Ocampo noong nakara- 
ang taon kaugnay nito, 
ngunit pinalaya rin mata- 
pos ibasura ng korte ang gawa-ga- 
wang kaso. 
Katulad ni Ocampo, nakakulong 
din si Echanis nang mangyari ang 


resto sa Barangay Calu- 

mangan, Bago City, bandang alas-2 
ng hapon habang lumalahok sa 
isang seminar na dinaluhan ng mga 


Principe, ginawaran ng writ 
of amparo 


Eo ng Korte Suprema nitong Pebrero 3 ang isinampang 
petisyon para sa writ of amparo ni Lorena Santos, anak ng dinu- 
kot na konsultant ng NDFP na si Elizabeth Principe, 56. Alinsunod 
rito ay nailipat na sa Court of Appeals ang kaso, na siya namang 
nag-utos sa pulisya na iharap si Principe sa pagdinig na nakatakda 
sa Pebrero 11. Si Principe ay dinukot noong Nobyembre matapos 
magpatingin sa isang klinika sa Cubao, Quezon City. 

Sinuri ni Santos ang anim na warrant of arrest para sa kanyang 
ina. Aniya, ang lahat ng mga ito ay kahina-hinala at labag sa ba- 
tas. Walang matibay na batayan at balidong warrant of arrest ang 
mga dumukot sa kanya. Dagdag dito, iginigiit ni Santos na iligal 
ang paglilipat kay Principe sa Ilocos Sur noong hatinggabi ng En- 
ero 30. Nangangamba ang kanyang pamilya na pahihirapan lamang 
siya ng mga elemento ng 5th Infantry Division at manganganib la- 
mang ang kanyang buhay doon. Ni hindi ipinaalam ng pulisya sa 
mga abugado ni Principe ang paglilipat sa kanya. 

Inaprubahan din ng korte ang isinampang petisyon ni Santos 
para sa writ of habeas corpus kaugnay ng pagkakadukot ng kanyang 
amang si Leo Velasco sa Cagayan de Oro City noong Pebrero 2007. 
Hanggang ngayon ay hindi pa inililitaw si Velasco. Hiniling ni San- 
tos sa Court of Appeals na atasan ang pulisya at militar na ilitaw 
ang kanyang ama at ipaliwanag kung bakit patuloy siyang ikinuku- 
long o itinatago. ABI 


sir: PANANALANTA NG PASISTANG ESTADO 


gawa-gawang insidente sa Leyte. 
Kaya ang pag-aresto sa kanya ay 
malinaw na panggigipit lamang sa 
mga katulad niyang kumikilos sa 
demokratikong kilusan. Mariing ki- 
nundena ng KMP ang pag-aresto at 
pagtortyur kay Echanis. 

Binatikos din ng NDFP ang pag- 
aresto kay Echanis dahil paglabag 
ito sa Joint Agreement on Safety 
and Immunity Guarantees (JASIG). 
Si Echanis ay myembro ng Reci- 
procal Working Committee on So- 
cio-economic Reforms ng NDFP sa 
usapang pangkapayapaan. 

Enero 26. Dinukot ng mga ele- 
mento ng pulisya sa prubinsya ng 
Palawan at Armed Forces Western 
Command (Wescom) sina Christine 
Butaca, 27 at ang kanyang asa- 
wang si Wilson Mangao. Pinalala- 
bas ng mga otoridad na mga 
myembro sila ng BHB-Palawan. Wa- 
lang ipinakitang warrant of arrest 
ang mga pulis at militar nang du- 
kutin ang mag-asawa. Dumadalo 
sila noon sa kasal ng kapatid ni Bu- 
taca sa Barangay Bono-bono, Bata- 
raza, Palawan. Iniutos ng Provinci- 
al Prosecutor's Office sa pulisya at 
militar na pakawalan ang mag-asa- 
wa matapos lamang ang ilang araw 
nang mapatunayang wa- 
lang matibay na ebiden- 
syang hawak ang AFP la- 
ban sa kanila. 

Enero 24. Mahi- 
git 1,000 residente 
ng Barangay San 
Agustin, Tagum City 
ang napilitang lumi- 
kas dahil sa tindi ng 
operasyong militar 
sa kanilang lugar. 
Inaresto ng mga 
nag-ooperasyong sundalo ang mga 
lalaking residente at pinagbinta- 
ngan silang mga kasapi ng BHB. Pi- 
nadapa at ipinailalim sila sa intero- 
gasyon. Ang pandarahas na ito sa 
mamamayan ay pagbubunton ng 

Mga alituntunin ng writ of habeas 
data, inaprubahan ng Korte 
Suprema 


naprubahan ng Korte Suprema nitong Pebrero 1 ang mga alitun- 

tunin sa pagpapatupad ng writ of habeas data. Sa ilalim ng nito, 
maaaring iatas ng korte sa militar at pulisya na iprisinta sa huku- 
man ang mga dokumento o impormasyong hawak nila hinggil sa 
nagpetisyon. Pwedeng igiit ng nagpetisyon na baguhin, ituwid, ipa- 
tago o sirain ang mga impormasyon para bigyang-proteksyon ang 
karapatan niya sa privacy. 

Nagkabisa ang naturang mga alituntunin nitong Pebrero 2. Ipi- 
nalabas ng Korte Suprema ang naturang writ matapos mailabas ang 
writ of amparo, isang ligal na instrumento para makahingi ng pro- 
teksyon ang mga biktima o nanganganib mabiktima ng mga pagla- 
bag sa karapatang-tao, laluna yaong mga may banta sa kanilang bu- 


hay. 


mga sundalo ng kanilang galit sa 
pagkakasugat ni Cpl. Elpidio Catul- 
ba, elemento ng 103rd Division 
Reconnaissance Company, sa isang 
sagupaan sa pagitan ng BHB at 
AFP noong araw na iyon. 

Dahil sa pagbakwit ay nahinto 
ang pag-aaral ng mga estudyante 
ng San Agustin Elementary School. 

Enero 23. Pinatay 
ng nakamotorsiklong 
mga berdugong mili- 
tar si Palomino Ca- 
tambis, 50, pastor ng 
United Church of 
Christ in the Philip- 
pines (UCCP), sa Sit- 
yo Catoogan, Baran- 

gay Balocawe, 

Abuyog, Leyte mga 

alas-7:30 ng uma- 
ga. Siyam na ba- 
lang 9 mm ang 
tumama sa likod ni Catambis 

na agaran niyang ikinamatay. Lulan 
si Catambis ng isa ring motorsiklo 
at papunta sana sa poblasyon ng 
Abuyog nang malapitan siyang 
pagbabarilin. Si Catambis ang ika- 
lawa nang pastor ng UCCP na pi- 

naslang sa isla. Noong Mayo 2005 
ay pinatay ng militar si Rev. Edwin 
Lapuz sa San Isidro, Leyte. 

Enero 17. Pinatay ang aktibis- 
tang maka-kalikasan na si Ronaldo 
Sendrijas, 35, ng mga nakamaska- 
rang berdugo sa Graham Avenue, 
Tagbilaran City, prubinsya ng Bo- 
hol, alas-9:20 ng gabi. Dalawang 
tama ng bala sa batok ang ikina- 
matay ni Sendrijas. Kalalabas la- 
mang niya sa Ramiro Community 
Hospital para bumili ng gamot pa- 
ra sa kanyang kapatid. 

Si Sendrijas ay dating semina- 
rista at dating detenidong puliti- 
kal. Inaresto siya sa Cebu noong 
2003 kaugnay ng kasong rebelyon 
na isinampa sa kanya sa Bohol at 
Cebu. Pinakawalan siya noong 
2006 matapos makapagpyansa. Mu- 
la nang makalaya siya ay tuluy-tu- 
loy siyang hinaras ng militar. Bu- 
kod sa kasong rebelyon, pilit si- 
yang iniuugnay ng militar sa dala- 
wang kaso ng pamamaslang noong 
2006 at 2007. Lagi-lagi rin siyang 
pinipilit magpanggap na surenderi 
ng BHB at itakwil ang armadong 
pakikibaka. Noong Nobyembre 

2007 ay nireyd ng militar sa pamu- 
muno mismo ni Lt. Col. Ceasar Ya- 
no, hepe ng 302nd Bde, ang bahay 
at mga kapitbahay ni Sendrijas sa 
Barangay San Jose, Inabanga, Bo- 
hol sa akusasyong may iniingatan 
umano itong baril. Walang naki- 
tang anumang sandata. 

Enero 13-27. Sapilitang nag- 
bakwit ang mga Ata-Manobo mula 
sa 65 komunidad ng Talaingod, Da- 
vao del Norte dahil sa matitinding 
operasyong militar sa lugar. Isang 
bata at isang matandang lalaki mu- 
la sa Sityo Sasu, Barangay Palma 
Gil ang namatay noong Enero 13 


PANANALANTA NG PASISTANG ESTADO 


dahil sa matinding gutom. Sa halip 
na tulungan ang mga bakwit, pina- 
bulaanan pa ng mga upisyal ng Ta- 
laingod na mayroong mga nangya- 
ring paglabag sa karapatang-tao. 
Ginigipit din ng nag-ooperasyong 
mga tropa ng 73rd IB ang mga li- 
der ng Salugpongan Ta Tanu Igkan- 
ugon, isang lokal na organisasyon 
na binubuo ng mga Ata-Manobo sa 
Talaingod. 

Enero 12 hanggang sa kasalu- 
kuyan. Malawakang pang-aaresto, 
sapilitang pagpapabakwit at panu- 
nunog ng mga bahay ng mga mag- 
sasaka ang nagaganap ngayon sa 


80,000 residente ng NCR, 
mawawalan ng tirahan 


ahigit 80,000 residente sa tabi ng riles sa ilang bahagi ng Na- 
tional Capital Region ang mawawalan ng tirahan dahil sa 


proyektong riles na pinopondohan ng gubyernong Korea at Pilipi- 
nas. Ang proyektong riles ay magdudugtong ng North Terminal ng 
Northrail Project sa Caloocan City at ng hilagang dulo ng Southrail 
Project sa Calamba, Laguna. Kaugnay nito, nagprotesta ang mga re- 
sidente na pwersadong pinaaalis sa kani-kanilang mga tahanan sa 
tabi ng riles. Nagtipun-tipon ang mga demonstrador sa labas ng Pa- 
cific Star Building sa Makati City at iginiit nila ang pakikipagkita 
kay Ambassador Hong Jong-ki ng Korea. Mga myembro ng Koalisyon 
ng mga Samahan sa Riles Katimugan ang mga nagprotesta. Walang 
malinaw na paglilipatan ang napipintong palalayasing mga residen- 
te. AB] 


Iligal na detensyon ng lider-masa 
sa Baguio, kinundena 


ariing kinundena ng Cordillera People's Alliance (CPA) ang pa- 

tuloy na pagkakakulong ni Jose Cawiding, pangkalahatang ka- 
lihim ng Metro Baguio Tribal Elders and Leaders Assembly (MBTELA) 
at dating istap ng Education Commission at Elders Desk ng CPA. 
Inaresto siya ng mga elementong militar noong Oktubre 2007 dahil 
sa pagkakasangkot niya umano sa pagkamatay ng mga sundalo sa 
isang ambus ng Bagong Hukbong Bayan (BHB) sa Mountain Pro- 
vince noong Hulyo 2003. Patuloy na ikinukulong si Cawiding kahit 
walang maiharap na mga testigo ang prosekusyon para patunayan 
ang gayong paratang. AB] 

na 


Sityo Gintalaokan at Bantolinao sa 
Barangay Talalak at Barangay Nag- 
binlod sa Sta. Catalina, Negros 
Oriental kaugnay ng mabangis na 
operasyong militar ng 56th IB, 
ayon sa Karapatan-Central Visayas. 
Isang di pa nakikilalang magsasaka 
ang karakarakang pinatay ng mga 
elemento ng Bravo Coy ng 56th IB 
nitong Enero 27 matapos pag-ini- 
tan ng mga sundalo ang mga resi- 
dente nang makatakas si Reynold 
Carillo, 18, isa sa mga magsasa- 
kang dinampot ng militar. Dalawa 
namang residente ng Sityo Lag- 
asan, Barangay Nagbinlod, na nag- 
ngangalang Willy, 30 at Biano, 60 
ang patuloy na ginagamit bilang 
giya at panangga ng nag-oopera- 
syong mga sundalo. 

Enero 4. Dinukot ng pitong 
ahente ng Intelligence Service of 
the AFP (ISAFP) si Melvin Yares, 
27, tagapangulo ng Kahugpungan 
sa Kabus sa Basak (KAKABAS) sa 
Lapu-Lapu City. Nangyari ito ban- 
dang alas-9:30 ng gabi sa kanto ng 
Lincoln at Plaridel St. sa Carbon 
Public Market. Pilit siyang isinakay 
sa isang puting van, piniringan, 
ibinibimbin at ipinailalim sa inte- 
rogasyon hinggil sa kaugnayan 
umano niya sa BHB. Ani Yares, pi- 
nilit din siyang maging espiya ng 
militar, magpanggap na sumukong 
Pulang mandirigma at humarap sa 
midya para batikusin ang Kadamay, 
Anakpawis at iba pang mga ligal na 
progresibong organisasyon. Nagka- 
roon siya ng pagkakataong tuma- 
kas bandang alas-2 ng madaling 
araw noong Enero 6 nang dalhin si- 
ya sa isang madilim at ilang na lu- 
gar sa Sityo Timpolok, Barangay 
Gun-ob, Lapu-Lapu City para tor- 
tyurin. Tumakbo siya patungo sa 
isang dumaraang sasakyan at tu- 
malon sa kabilang dako ng kalsada. 
Plano ni Yares na sampahan ng ka- 
so ang mga militar na dumukot sa 
kanya. ABI 

Dagdag na CAFGU 
sa Bikol, 
kinundena 


pit ng National Demo- 
cratic Front-Bikol ang plano 
ng 9th ID na armasan ang 4,000 
tropa ng CAFGU sa rehiyon para 
umano pulbusin ang rebolusyonar- 
yong kilusan sa Kabikulan bago 
ang taong 2010. Anang NDF-Bikol, 
ang hakbang na ito ay lilikha 
lamang ng dagdag pang paglabag 
sa karapatang-tao at pagtindi ng 
mga kaso ng pamamaslang. 

Pinabulaanan ng NDF-Bikol 
ang aroganteng pahayag ni Maj. 
Gen. Jeffrey Sodusta, hepe ng 9th 
ID, na malaki na ang nabawas sa 
mga pwersa ng rebolusyonaryong 
kilusan sa anim na prubinsya ng 
rehiyon nitong 2007. Katunayan, 
napreserba ng BHB ang sarili at 
nakapagpalakas pa sa kabila ng 
pagdaragdag ng isang batalyon ng 
mga sundalo at ilang kumpanya ng 
Scout Rangers sa rehiyon noong 
2007. 

Sa kabilang banda, dumaranas 
ng matitinding kaswalti at gra- 
beng demoralisasyon at lalong 
nahihiwalay sa mamamayan ang 
reaksyunaryong militar bunga ng 
malulubhang paglabag sa karapa- 
tang-tao. Ibinigay na halimbawa 
ng NDF-Bicol ang maramihang 
pagtiwalag ng mga elemento ng 
9th IB sa Donsol, Sorsogon nitong 
Enero. Ayon sa mga ulat, kinaila- 
ngan ng AFP na magtawag ng mga 
taumbaryo para hakutin ang mahi- 
git 20 ripleng iniwan ng mga sun- 
dalong nag-AWOL. Inirereklamo ng 
mga sundalo ang napakababang 
subsistence allowance, naantalang 
bonus at di pagpayag sa kanila ng 
mga upisyal na dumalaw sa kani- 
kanilang mga pamilya noong Pas- 
ko at Bagong Taon. ABI 

Masaker sa Sulu 


umihingi ng katarungan ang 

mga pamilya, kamag-anak at 
mga lokal na upisyal ng gubyerno 
sa Sulu kaugnay ng pagmasaker ng 
mga sundalo sa walong sibilyang 
Moro noong Pebrero 4. Walang 
awang pinagbabaril ng isang yunit 
militar ang walong residente ng 
islang barangay ng Ipil, Maim- 
bung, Sulu kabilang ang isang 
nagdadalantaong babae at dala- 
wang bata. Ang mga biktima ay si- 
na Marisa Fayian, 4; Rismi Lahim, 
9; Narsiya Lahim, 24, na nagdada- 
lantao; Arnalyn Lahim, 37; Eldis- 
hin Lahim, 37, barangay kagawad 
ng Ipil; at ang dating kasapi ng 
Moro National Liberation Front at 


ngayo'y integree ng 6th ID ng 
Philippine Army na si Sgt. Ibnul 
Wahid, 35, na namamahinga noon 
sa kanyang bahay. 

Iniulat ni Maj. Gen. Ruben 
Rafael, kumander ng Task Force 
Comet, na nagkaroon umano ng 
labanan habang tinutugis ng kan- 
yang mga pwersa ang mga ele- 
mento ng Abu Sayyaf na dumukot 
sa isang negosyante. Subalit ayon 
sa mga pamilya ng mga biktima, 
walang habas silang pinaputukan 
kahit isinigaw nilang mga sibilyan 
sila. Sadya ring pinasok ng mga 
sundalo ang ilang bahay at kara- 
karakang pinadapa ang mga naro- 
on at pinagbabaril. ABI 


Paggahasa at pagsalbeyds 
sa mga medik, kinundena 


ariing kinundena ng National 

Democratic Front-Cagayan 
Valley ang 45th IB sa pagsalbeyds 
at panggagahasa ng mga elemen- 
to nito sa tatlong babaeng medik 
noong Hulyo 2007. 

Sina Jansel Zeta Arnato (Ka 
Guiller), Mylene Gubat (Ka Ryza) 
at Catherine Zapanta (Ka Maliw), 
pawang mga myembro ng panrehi- 
yong istap medikal ng Cagayan 
Valley, ay nasa Sityo Lumalog, Ba- 
rangay Cadsalan, San Mariano, 
Isabela noong Hulyo 30, 2007 pa- 
ra magsagawa ng misyong medi- 
kal. Sinalakay sila ng pinagsanib 
na mga tropa ng 45th IB at 52nd 
Reconnaissance Coy sa pamumuno 
ni 1Lt. Michael Victoria. 

Lumabas sa imbestigasyon na 
sina Ka Guiller, Ka Ryza at Ka Ma- 
liw ay walang dalang armas nang 
nang sumuko sila sa mga sundalo. 
Sa ilalim ng kustodya ng AFP, gi- 
nahasa sila ng mga sundalo at 


pagkatapos ay binaril nang mala- 
pitan sa ulo. Isinakay ang kani- 
lang mga bangkay sa isang heli- 
kopter at basta na lamang itinam- 
bak sa tabing-ilog sa Barangay 
Minanga, San Mariano. 

Ayon sa mga residente sa lu- 
gar, ilang oras matapos ang pag- 
salakay ay narinig nila ang isa sa 
mga sundalong nagsabi na “Kawa- 
wa naman ‘yung tatlo, nireyp ng 
mga kasama namin. Mahirap lang 
magsalita, baka mawalan ako ng 
trabaho.” 

Nang matagpuan ang mga 
bangkay ng tatlo ay walang suot 
na T-shirt si Ka Guiller sa ilalim ng 
kanyang jacket at bali ang kan- 
yang mga braso. Bukas naman ang 
zipper ang pantalon ni Ka Ryza. 

Planong kasuhan ng mga ka- 
mag-anak ng tatlong medik ang 
mga elemento ng 45th IB na res- 
ponsable sa karumal-dumal na kri- 
men. W 

Kapalit ng dolyar na remitans na inaasahan ng rehimen 
Dugo, pawis at buhay 
ng manggagawang migrante 


uluy-tuloy na pinalalakas ng rehimen ang patakaran nito sa paglu- 
T luwas ng mga manggagawang Pilipino. Target nito ang pagluluwas 
ng isang milyong manggagawa kada taon. Araw-araw, umaaabot sa 
2,700 Pilipino ang lumalabas ng bansa para magtrabaho. Umaabot na 
ngayon sa 9.2 milyong Pilipino (mahigit 10% ng populasyon) ang mga 
migranteng manggagawa o overseas contract workers (OCW). Hindi pa ka- 


bilang dito ang mga di-dokumentadong Pilipino sa ibang bansa. 


Ang labis na kahirapan at ka- 
walan ng oportunidad sa Pilipinas 
ang pangunahing nagtutulak sa 
milyun-milyong Pilipino na mangi- 
bang-bansa. Subalit taliwas sa ina- 
asam na ginhawa, kadalasa'y dag- 
dag na hirap at mas matinding 
pagdurusa ang kanilang dinaranas. 

Pagsasamantala sa rekrut- 
ment at aplikasyon. Kahit pa sina- 
sabi ng rehimen na 
bawal ang 
placement 
fee, kinu- 
kunsinti ito 
at pinakiki- 
naba- 

naman ng gubyerno ang mga rekru- 
ter na kadalasa'y naniningil nang 
malaki. Dahil sa laki ng mga baya- 
rin, kadalasa'y naoobligang mangu- 
tang o magbenta ng ari-arian ang 
mga aplikante upang mabayaran 
ang mga gastos sa aplikasyon tulad 
ng medical check-up, processing fee 
at iba pa. Malaking bahagi ng kani- 
lang kita ay napupunta sa pagba- 
yad ng kanilang utang. 

Sa mga babaeng aplikante bi- 
lang domestic helper, may mga ka- 
so na sa Pilipinas pa lamang ay pi- 
natitira na sila sa bahay ng iligal 
na rekruter. Sa bahay na ito ay gi- 
nagawa silang alila nang walang 
bayad mula ilang araw hanggang 
ilang buwan bilang pagsasanay 
umano sa magiging trabaho sa 
ibang bansa. 

Madalas na mas mataas ang 
sahod na nakasaad sa kon- 
trata kaysa sinasabi ng 
ahensya. Ang kinakaltas 
ay napupunta buwan- 
buwan sa ahensya. 
Bukod pa ito sa 
ilang buwang wa- 
lang matatang- 
gap na swel- 
do ang apli- 
kante bilang 
bayad sa 
ahensya sa 
pag-asikaso sa pangingi- 
bang-bansa niya. 

Noong Enero-0ktubre 
2007, umabot sa 132 ahen- 


sya ang nahuling nagsasagawa ng 
iligal na rekrutment. Umabot sa 
850 katao ang biktima, karamihan 
mula sa Metro Manila. Di hamak na 
mas malaki pa ang bilang ng mga 
biktima ng mga iligal na rekruter. 
Kahit ligal ang ilang rekruter, kara- 
niwan namang iligal ang kanilang 
gawain. 

Pangunahing destinasyon ng 
mga OCW ang South Korea, Spain, 
United Arab Emirates, United King- 
dom at US. Karamihan sa mga apli- 
kante ay ipinapasok sa mga traba- 
ho bilang manggagawa sa pabrika, 
istap sa mga hotel, caregiver at ka- 
tulong. Sa desperasyon, marami 
ang napipilitang mag-OCW kahit 
alam nilang prostitusyon ang papa- 
sukin nilang trabaho. 

Pakanang performance at re- 
patriation bond. Pinakahuling 
panggigipit sa mga migranteng 
manggagawa ang Memorandum 
Circular 4 ng Philippine Overseas 
Employment Agency (POEA). Isina- 
saad nito na dapat magbayad ng 
$3,000 na performance bond at 
55,000 na repatriation bond bawat 
manggagawa ang sinumang dayu- 
hang nagnanais na direktang mag- 
empleyo ng mga Pilipino. Ayon sa 
Migrante, maraming mawawalang 
trabaho para sa mga OCW dahil sa 
mataas na rekisitong ito. Kung ba- 
yaran man ito ng mga dayuhan ay 
mga OCW ang mabibiktima kalau- 
nan dahil mas pipigain sila sa tra- 
baho at sa mga sahod nila kakal- 
tasin ang mga dagdag na gastusing 
ito. Dahil sa mahigpit na rekisito 
sa direktang pag-empleyo, mara- 
ming OCW ang mapipilitang duma- 
an sa mapagsamantalang mga 
recruitment agency at magiging 
bulnerable sa pang-aabuso ng mga 
ito. 

Pagmamaltrato at kalupitan 
sa ibang bansa. Ayon sa Migrante- 
Middle East, di bababa sa 15 rekla- 
mo at paghingi ng tulong ang na- 
tatanggap nila araw-araw. Kabilang 
sa mga reklamo ang pagbabago ng 

kontrata, napakalaking singil sa 
aplikasyon, pagmamaltrato, pang- 
aabusong sekswal at iba pa. Bukod 
pa rito ang natatanggap nilang 
mga reklamo mula sa mga pamilya 
ng OCW at mga aplikante. 

Marami ring reklamo ang naka- 
sampa sa mga embahada ng Pilipi- 
nas sa napakaraming bansa at sa 
Philippine Labor 8: Welfare 
Offices. Sa Kuwaiti Em- 
bassy, halimbawa, tina- 
tayang nakatanggap ito 
ng 10,000 kaso ng 
paghingi ng tulong 
ng mga Pilipino mu- 
la Enero hanggang 
Hunyo 2007, o 
abereyds na 123 
kaso bawat araw. 
Kabilang sa mga IN 
idinulog na proble- 
ma ang paghahanap sa 
kinaroroonan ng OCW, ka- 
hilingang iuwi sa Pilipi- 
nas, suportang pinansyal, 
police clearance at pag-uwi | 
sa bangkay ng mga patay 
na OCW. 

Maraming manggagawang mi- 
grante ang umuuwing bangkay na. 
Walo hanggang 10 bangkay ng mga 
OCW ang iniuuwi sa Pilipinas araw- 
araw sa iba't ibang kadahilanan. Sa 
Qatar pa lamang, di bababa sa 37 
Pilipino ang namatay sa unang an- 
im na buwan pa lamang ng 2007. 
Namatay ang 26 sa kanila dahil sa 
atake sa puso. Karaniwan namang 
lumalabas sa balita ang kaso ng 
mga Pilipinang pinatay at pinalala- 
bas na nagpatiwakal. 

Nagpapakainutil ang gubyerno 
ng Pilipinas sa harap ng napakara- 
ming kaso ng kawalang-katarungan 
na dinaranas ng mga OCW sa ibang 
bansa. Napakakupad ng kilos ng 
mga ahensya ng gubyerno liban na 
lamang kung may malawak nang 
protesta. Sa kasalukuyan, umaabot 
na sa 33 Pilipino ang may hatol na 
kamatayan sa iba't ibang bansa. Ti- 
nataya namang umaabot na sa 

5,000 OCW ang nakakulong sa iba't 
ibang bahagi ng mundo, karamihan 
sa krimeng may kinalaman sa iligal 
nilang pagpasok sa mga bansang 
pinamamasukan. 

Holdap ng rehimen. Ligal ang 
ekstorsyon at sistematiko ang pag- 
piga ng rehimen sa mga OCW. Sa 
pagtaya ng Migrante, umaabot sa 
P13 bilyon ang nakukulekta ng re- 
himen sa mga bayarin ng mga OCW 
tulad ng passport, birth certificate 
at pwersahang pagpapamyembro sa 
Overseas Workers Welfare Admi- 
nistration (OWWA). Tinututulan 
ng mga migranteng mangga- 
gawa ang sapilitang 525 na 
membership fee sa OWWA 
na sinisingil sa palitang 

P51:51 kahit P41 na la- 
mang ang halaga 
ng $1 ngayon. 

Inoobliga. ng 
POEA na pumaloob 
ang mga aplikante 
sa pagiging katulong sa programa 
nitong “Pre-Qualification for Ho- 
usehold Service Workers” na nag- 
kakahalagang P10,000-15,000. 
Nananatili rin ang pangungulekta 
ng P500-30,000 (510.92 - 5655) 
ng Technical Education and Skills 
Development Authority (TESDA) at 
mga aprubado nitong training cen- 
ter para sa diumano'y pagsasanay. 
Ang mga training center na ito ay 
karaniwang pag-aari o kasosyo ng 
mga recruitment agency. 

Ang remitans na pinaglalawa- 
yan ng rehimen. Balewala sa rehi- 
men ang kasasadlakang kalagayan 
ng mga manggagawa sa ibang ban- 
sa. Ang mahalaga ay ang bilyun- 
bilyong pisong remitans na nagpa- 
palutang sa ekonomya ng Pilipinas. 

Naitala noong Setyembre 2007 
ang pinakamataas na halaga ng re- 
mitans ng mga OCW na dumaan sa 
bangko (51.388 bilyon). Mas mata- 
as ito nang 17.1% kumpara sa ina- 
bot nitong antas noong Setyembre 
2006. Pinaabot nito sa 511.9 bil- 
yon ang remitans para sa unang 10 


buwan ng taon, na 15.2% mas ma- 
taas kaysa parehong panahon no- 
ong 2006. Tinatayang umabot sa 
$14.3 bilyon ang kabuuang remi- 
tans noong 2007. Ngayong taon, 
inaasahan ng Bangko Sentral ng Pi- 
lipinas na aabot sa 516.2 bilyon 
ang kabuuang remitans ng mga 
OCW (kabilang ang hindi dadaan sa 
mga bangko). 

Ngunit dahil sa tuluy-tuloy na 
pagbaba ng halaga ng dolyar ng 
US, lumiliit ang katumbas na hala- 
ga ng ipinadadalang remitans ng 
mga OCW kapag naipalit na sa piso. 

Kasabay nito, binabayo rin ang 
mga OCW at kanilang mga pamilya 
ng walang awat na pagtaas ng mga 
bilihin at serbisyo at papaliiit na 
halaga ng nabibili ng piso sa Pili- 
pinas. Tuluy-tuloy na nababawasan 
kung gayon ang pakinabang ng 
mga pamilyang ito at naoobliga 
ngayong magtipid nang husto sa 
gastos ang mga OCW para higit na 
malaki ang maipadalang remitans 
sa Pilipinas. 

Organisahin at pakilusin ang 
mga manggagawang migrante. 
Habang sumisidhi ang krisis ng dis- 
empleyo sa Pilipinas, patuloy na 
dumarami ang mga manggagawang 
Pilipino na napupwersang mangi- 
bang-bayan para maghanapbuhay. 
Sinikap man nilang takasan ang 
matinding krisis pangkabuhayan sa 
Pilipinas, lalong tumitindi ang 
pagsasamantala at pang-aapi sa 
kanila kahit nasa ibang bansa sila. 
Gayon, tungkulin ng mga rebolu- 
syonaryong pwersa na mulatin, or- 
ganisahin at pakilusin ang milyun- 
milyung migranteng manggaga- 
wang Pilipino na nasa ibayong da- 
gat para maipagtanggol ang kani- 
lang mga interes at karapatan at 
palahukin sa rebolusyonaryong 
pagbabago sa Pilipinas. Makaga- 
gampan rin sila ng malaking papel 
sa pakikipag-ugnayan sa mga anti- 
imperyalista at rebolusyonaryong 
kilusan sa kinalalagyan nilang mga 
bansa. ABI 

SA IBAYONG DAGAT KP 
US, nasa bingit ng resesyon 


tatarik na pagbagsak ng mga pamilihan ng sapi sa US at sa iba't 


N se: nagdaang mga taon, naging madalas ang mga biglaan at ma- 


ibang bahagi ng mundo. Pagpasok ng Enero, naganap ang unang 
malaking pagbagsak na ibinunsod ng pagsasapubliko ng estadistika ng 
pagkitid ng produksyong industriyal sa US at ng pagtaas ng presyo ng 
krudong langis tungong 5100/bariles sa internasyunal na pamilihan. Pag- 
kalipas ng ilang araw, sinundan ito ng matitinding pagbagsak ng mga pa- 
milihan ng sapi sa US, Furope at Asia na pinakamalala mula Setyembre 


2001. 
Dagdag pang sanhi ng mga 
pagbagsak na ito ang tuluy-tuloy 
na paglala pa ng mga epekto ng 
pagputok ng krisis sa pabahay sa 
US. Bahagi nito ang paglabas sa 
publiko ng datos ng pagkalugi ng 
maraming bangko sa US at daigdig. 
Lumalaganap din ang mga kaso ng 
mga narerematang bahay bunga ng 
di mabayarang utang, pagbagsak 
ng manupaktura at pagtumal ng lo- 
kal na konsumo at pamilihan sa US. 
Ang mga pagbagsak ng mga 
pandaigdigang pamilihan ng sapi 
ay isa lamang sa maraming pala- 
tandaan ng pagdausdos ng kabuu- 
ang ekonomya ng US. Noong 2007, 
tuluy-tuloy na kumitid ang eko- 
nomya ng US. Sa magka- 
kasunod na apat na 
kwarto, dumausdos ang 
produksyong industriyal 
at benta ng manupaktu- 
ra, pagtitingi at tunay na 
kita ng mamamayan. Ti- 
natayang ngayong taon 
ay papasok ang US sa pa- 
nibagong resesyon. 

Mula pa noong kala- 
gitnaan ng 2007 ay ma- 
laki na ang ibinagsak ng 
produksyong industriyal. 
Ang tantos ng pagbagsak 
noong Disyembre ang si- 
ya nang pinakamalaki sa 
loob ng nakaraang apat 
na taon. Mahigit isang 
taon nang papahina ang 
paglaki ng empleyo sa 

US, habang nasa 4.9% ang tantos 
ng disempleyo. Nitong Enero, tu- 
mama sa US ang pinakamalaking 
tantos ng disempleyo sa loob ng 
nakaraang limang taon. Kasunod 
nito, nagsimulang humina ang ka- 
lakalan at konsumo, na bumubuo 
ng dalawang katlo ng ekonomya ng 
US. Tinatayang higit pa itong hihi- 
na at tutungo sa pagdausdos nga- 
yong taon. 

Papalala ang mga epekto ng 
pagputok ng bula sa pabahay mula 
pa Agosto 2005. Tinatayang nga- 
yong 2008 ay babagsak pa nang 
mahigit 12% ang benta ng mga ba- 
hay sa buong US. Noong unang wa- 
long buwan ng 2007, umabot na sa 


1.7 milyong bahay ang sinimulang 
ilitin matapos mabigong makapag- 
bayad sa ang mga may-ari nito. Ti- 
natayang aabot pa sa 2.2 milyong 
bahay ang kukumpiskahin sa dara- 
ting na dalawang taon. Ang mala- 
wakang kabiguang makapagbayad 
ay nagresulta rin sa tinatayang 
5100 bilyong pagkalugi ng malala- 
king bangko at kumpanya. Tinata- 
yang higit na mas malaki pa ang 
aktwal na pagkalugi nila. Umaabot 
sa S1 trilyon ang kabuuang ipinu- 
hunan dito ng mga bangko sa loob 
at labas ng US. Tinatayang magpa- 
patuloy at lalala pa ang krisis sa 
pabahay sa US hanggang 2009. 

Salik ding nagpapalala ng krisis 
sa ekonomya ng US ngayon ang hi- 
ganteng depisit sa pambansang 
badyet ng US na umaabot na sa 
$413 bilyon. Bunga ito ng malala- 
king pagkaltas sa buwis ng mga 
monopolyo kapitalista, malalaking 
gastos sa mga kontratang militar- 
industriyal at ang napakalaki nang 
nagagastos (mahigit na sa 51.1 tri- 
lyon) sa panggegera nito sa Iraq at 
Afghanistan. 

Umaabot na rin sa 5800 bilyon 
taun-taon ang depisit ng 
US sa kalakalan. Lubha 
nang lumaki ang utang 
panlabas ng US mula 
55.7 trilyon tungong 
59.1 trilyon. 

Bunga nito, humina 
na nang humina at lumiit 
ang halaga ng dolyar. Du- 
maraming mga mamumu- 
hunan at mga gubyerno 
ang bumabaling na sa 
ibang salapi, pangunahin 
na sa Euro. 

Nakikini-kinitang 
hindi babangon ang eko- 
nomya ng US sa taong 
2008. Ang US Federal Re- 
serve na mismo ang nag- 
pahayag na magiging 
mas malala ang kalaga- 

yan ng ekonomya ngayong taon. Kahit 
di pa upisyal na idinedeklara ng gub- 
yerno ng US na nasa resesyon na ito, 
maraming ekonomista ang naniniwa- 
lang sa aktwal, pumasok na sa resesyon 
ang US nitong Enero. 

Sa desperasyong mapigilan pa ang 
resesyon, itinutulak ngayon ng rehi- 
meng Bush ang pagkaltas ng hanggang 
5145 bilyong buwis upang saluhin ang 
pagkalugi ng mga dambuhalang mono- 
polyong kumpanya. Inaasahang sa pa- 
mamagitan ng pagtulong sa kanilang 
mga negosyo ay makalilikha sila ng tra- 
baho para sa karagdagang 500,000 
manggagawa. Bilang pampalubag-lo- 
ob, nagpanukala rin ng pagkaltas sa 
buwis sa mamamayang Amerikano nang 
hanggang 51,500 kada pamilya, baga- 
mat minsanan lamang. Layunin umano 
ng mga hakbanging ito ang magkaroon 
ng mas malaking pondo sa kamay ng 
mga kumpanya at mamamayan sa pag- 
asang sisikad ang pamilihan. 

Kaalinsabay, nagpanukala si Bush 
ng $3.1 trilyong pambansang badyet 
na pinakamalaki na sa buong kasaysa- 
yan ng US (mas malaki nang 6% kum- 
para noong 2007). Tinatayang aabot sa 
$410 bilyon ang depisit ng gubyerno. 
Layunin umano nitong mapasigla ang 
ekonomya, ngunit sa katunayan ang 
pangunahing pinalaki nito ay ang bad- 
yet para sa gera sa Iraq at Afghanistan 
at ang kabuuang badyet ng militar (pi- 
nalaki nang 7.5% ang badyet ng Penta- 
gon). Sa kabilang banda, kinaltasan 
ang mga badyet para sa mga serbi- 
syong panlipunan (Medicare at iba 
pang programang pangkalusugan at 
pang-edukasyon) at ang mga badyet 
ng mga kagawaran ng agrikultura, hus- 
tisya, transportasyon at interior. 

Malinaw na pinapaburan lamang ng 
mga hakbang ni Bush ay ang mga mo- 
nopolyo kapitalista at mga kumikita sa 
panggegera ng US, habang higit pang 
pagkakaitan ang karaniwang mamama- 
yan. Sa halip na makapagpasigla sa 
ekonomya, tinatayang lalo lamang na 
pabibilisin ng mga hakbanging ito ang 
pagbagsak ng US sa resesyon. ABI 

Rehimeng US-Arroyo, ayaw ng usapang 
pangkapayapaan 


DI pabor ang rehimeng US-Arroyo na muling buhayin ang pormal 
na usapang pangkapayapaan sa pagitan ng National Democratic 
Front of the Philippines at Gubyerno ng Republika ng Pilipinas. 
Ang tunay na pakay nito ay ang pananahimik ng hukbong bayan 
habang walang pakundangan ang pananalasa ng mga armadong 
pwersa nito. 

Ito ang reaksyon ni Kasamang Luis Jalandoni, tagapangulo ng 
NDFP Negotiating Panel, noong Enero 25 sa tugon ni Executive 
Secretary Eduardo Ermita sa panawagan ng Philippine Ecumenical 
Peace Platform (PEPP) na muling buksan ang pormal na usapang 
pangkapayapaan sa pagitan ng NDFP at GRP nang walang anumang 
mga kondisyon. Sa kabilang banda, pinuri naman ni Jalandoni ang 
PEPP at partikular si Archbishop Antonio Ledesma sa paggigiit na 
dapat walang mga nakataling kundisyon para sa pagbuhay ng ne- 
gosasyon. 

Ang PEPP ay binubuo ng mga kinatawan ng Catholic Bishops 
Conference of the Philippines (CBCP), National Council of Church- 
es of the Philippines (NCCP), Association of Major Religious Sup- 
eriors of Men and Women in the Philippines (AMRSP) at Philippine 
Council of Evangelical Churches (PCEC). Ang sagot ni Ermita sa pa- 
nawagan ng PEPP, ani Jalandoni, ay pahiwatig na ang tunay na in- 
teres ng rehimeng US-Arroyo ay makipagnegosasyon para magsa- 
long ng mga armas ang hukbong bayan at hindi para matugunan 
ang tunay na interes ng mamamayang Pilipino. 


Ika-21 anibersaryo ng Masaker sa Mendiola, ginunita 


MATAGUMPAY na ginunita noong Enero 22 ng umaabot sa 6,000 
magbubukid at mga alyado nito ang ika-21 taong anibersaryo ng 
Mendiola Massacre. Pero bago ito ay hinarang sila ng mga pulis 
ilang metro ang layo sa Mendiola Bridge kung saan minasaker ang 
13 magsasaka noong 1987. Dumadagundong din ang panawagan 
ng mga magsasaka at mangingisda sa mga lunsod ng Iloilo, Baco- 
lod, Cebu at Davao na isabatas na ang Genuine Agrarian Reform 
Bill bilang kapalit ng hungkag na CARP. 

Mula Enero 16, ilang beses na hinarang ng mga pulis ang mga 
nagmamartsang magsasaka tungong Maynila mula sa Laguna, Que- 
zon, Batangas, Cavite, Rizal, Mindoro at Bicol. Sinalubong sila ng 
kapwa mga mambubukid sa upisina ng Department of Agrarian Re- 
form sa Quezon City noong umaga ng Enero 22. Pagkatanghali, 
umabot sa 6,000 ang mga raliyista nang sumanib na ang mga de- 
legasyon mula sa Central Luzon, Ilocos at Cagayan Valley. Kasama 
ang mga kasapi ng Anakpawis, KMU, Gabriela, COURAGE, PISTON, 
Kadamay, Anakbayan at iba pang alyadong organisasyon at indi- 
bidwal, nagmartsa sila patungong Malacafiang. Ngunit hinarang si- 
la, kaya nagdaos na lamang ng programa sa harapan ng University 
of the East. 

Sagot kay Esperon: Higit pang mga 
tagumpay sa armadong pakikibaka 


ng serye ng matatagumpay na taktikal na 
A opensiba nitong nagdaang linggo ang pinaka- 

matutunog na supalpal sa mga kabulastugan ni 
Gen. Hermogenes Esperon na durog na't lalo pang ma- 
dudurog ang Bagong Hukbong Bayan (BHB) bago siya 
magretiro. 

Pinalalabas ng rehimeng Arroyo na ang pagpapa- 
lawig sa termino ni Esperon bilang hepe ng Armed 
Forces of the Philippines (AFP) ay para maipagpatuloy 
ang umano'y pinamumunuan niyang bwelo sa kontra- 
rebolusyonaryong digma. Ipinagyayabang ni Esperon 
na sa ilalim ng kanyang pamumuno ay nadurog ng AFP 
ang 13 larangang gerilya noong 2007 at 17 iba pa ang 
madudurog sa unang kwarto ng 2008. 

Ang totoo, walang nabuwag na kahit isang lara- 
ngang gerilya noong 2007 at tiyak na wala ring madu- 
durog ngayong taon. Sa halip ay patuloy na umaani 


Mga 
tampok sa isyung 
ito... 


Matatagumapay na TO 


ng BHB sa Mindanao 
PAHINA 3 


Salpukan sa pulitika, 
nagbabadya 


ng mga tagumpay sa armadong pakikibaka ang Pulang 
hukbo. Tuluy-tuloy pang nagpapalawak at nagkokon- 
solida ng mga larangan at baseng gerilya ang mga re- 
bolusyonaryong pwersa. 

Doble-sampal ang sumalubong kay Esperon nang 
ilunsad ng BHB ang sunud-sunod na mga matagumpay 
na taktikal na opensiba sa Davao Oriental at Compos- 
tela Valley habang siya ay nasa Mindanao para mag- 
mobilisa ng mga tropang militar para sa “total war” 
laban sa BHB. Mahigit 40 tropa ang naging kaswalti 


Anomalyang NBN-ZTE, 
kinumpirma ng bagong 


PAHINA 4 : 
testigo PAHINA 4 


Mga instruksyon sa paglilimbag 


1. Ang sinundang pahina, na eksaktong kopya ng pahina 1 maliban sa mas 
mapusyaw ang masthead o logo ay para sa mga gumagamit ng mimeo machine o 
naglilimbag sa paraang v-type. Idinisenyo ito para hindi madaling makasira ng istensil. 


2. Pag-print sa istensil: 
Sa print dialog, i-check ang Print as image 


Alisin ang check sa Shrink oversized pages to paper size 
I-click ang Properties 


Tiyaking naka-set sa 100% ang Scaling 


a) 

b) 

k) 

d) I-click ang Advanced 
e) 

d) Ituloy ang pag-print 


3. Hinihikayat ang mga kasama na ipaabot sa patnugutan ng AB ang anumang 
problema kaugnay ng paglilimbag sa pamamagitan ng v-type. Magpadala ng email sa 
angbayan@yahoo.com 


